ราฟาแอล วาราน

ราฟาแอล ซาวีเย วาราน (Raphaël Xavier Varane; เกิด 25 เมษายน ค.ศ. 1993) เป็นอดีตนักฟุตบอลชาวฝรั่งเศส เขาเคยลงเล่นในตำแหน่งกองหลังให้แก่เรอัลมาดริดและแมนเชสเตอร์ยูไนเต็ด  
วารานเริ่มเล่นฟุตบอลอาชีพกับสโมสรล็องส์ โดยในฤดูกาล 2010–11 เขาได้เริ่มลงซ้อมกับทีมชุดใหญ่และมีชื่อเป็นสำรองในเกมลีกบางนัด ก่อนที่เขาจะได้ลงเล่นให้แก่ทีมชุดใหญ่ครั้งแรกด้วยวัย 17 ปี ในเกมลีกนัดที่พบกับมงเปอลีเย หลังจากที่อยู่กับสโมสรฝรั่งเศสหนึ่งฤดูกาล วารานได้ย้ายไปเรอัลมาดริดในช่วงฤดูร้อน 2011 ก่อนที่จะย้ายไปแมนเชสเตอร์ยูไนเต็ดในอีกสิบปีถัดมา
วารานลงเล่นให้แก่เรอัลมาดริดมากกว่า 300 นัดและพาทีมชนะเลิศถ้วยรางวัลได้ถึง 18 รายการ ซึ่งรวมถึงลาลิกาสามสมัย, โกปาเดลเรย์หนึ่งสมัย, ยูฟ่าแชมเปียนส์ลีกสี่สมัย และฟุตบอลชิงแชมป์สโมสรโลกสี่สมัย โดยในตอนที่เขาพาทีมชนะเลิศยูฟ่าแชมเปียนส์ลีก ฤดูกาล 2016–17 ซึ่งเป็นแชมป์ยุโรปสมัยที่สามของเจ้าตัว เขามีอายุ 24 ปี ทำให้เขากลายเป็นกองหลังอายุน้อยที่สุดที่ชนะเลิศรายการนี้สามสมัย ทำลายสถิติเดิมของเปาโล มัลดีนีที่ชนะเลิศรายการนี้เป็นสมัยที่สามตอนเขาอายุ 26 ปี
วารานเคยลงเล่นให้แก่ทีมชาติฝรั่งเศสรุ่นอายุไม่เกิน 18 ปี, 20 ปี และ 21 ปี ก่อนที่จะได้ลงเล่นให้แก่ทีมชาติชุดใหญ่ครั้งแรกในเดือนมีนาคม ค.ศ. 2013 เขาเป็นส่วนหนึ่งของทีมชาติฝรั่งเศสชุดลุยศึกฟุตบอลโลก 2014 ซึ่งเขาเขาได้รับรางวัลผู้เล่นดาวรุ่งยอดเยี่ยม และเป็นส่วนหนึ่งของทีมชาติชุดที่ชนะเลิศฟุตบอลโลก 2018 ที่เขาได้ลงเล่นให้แก่ทีมครบทุกนาที 
เมื่อวันที่ 25 กันยายน ค.ศ.2024 วารานประกาศแขวนสตั๊ดด้วยวัย 31 ปี เนื่องจากอาการบาดเจ็บหนัก หลังจากลงเล่นนัดแรกให้แก่โกโม สโมสรต้นสังกัด และสโมสรสุดท้ายในอาชีพการค้าแข้งของเขา

**ชีวิตส่วนตัว**
วารานแต่งงานกับ Camille Tytgat, และให้กำเนิดลูกชายชื่อ Ruben กับลูกสาวชื่อ Anaïs

**สถิติอาชีพ**

**สโมสร**

**ทีมชาติ**

**เกียรติประวัติ**
ไฟล์:Manchester United v Leeds United, 14 August 2021 (04).jpg|thumb|วาราน ได้รับการประกาศให้เป็นผู้เล่นของแมนเชสเตอร์ยูไนเต็ดก่อนดาร์บี้ดอกกุหลาบ ในวันเปิดฤดูกาล 2021–22
เรอัลมาดริด- ลาลิกา: 2011–12, 2016–17, 2019–20- โกปาเดลเรย์: 2013–14- ซูเปร์โกปาเดเอสปัญญา: 2012, 2017, 2019–20- ยูฟ่าแชมเปียนส์ลีก: 2013–14, 2015–16, 2016–17, 2017–18- ยูฟ่าซูเปอร์คัพ: 2014, 2016, 2017- ฟุตบอลชิงแชมป์สโมสรโลก: 2014, 2016, 2017, 2018
แมนเชสเตอร์ยูไนเต็ด
*เอฟเอคัพ: 2023–24; รองชนะเลิศ: 2022–23- อีเอฟแอลคัพ: 2022–23
ฝรั่งเศส- ฟุตบอลโลก: 2018
รางวัลส่วนตัว- ฟีฟ่าฟิฟโปร เวิลด์11: 2018- ทีมยอดเยี่ยมแห่งปีของยูฟ่า: 2018- ผู้เล่นยอดเยี่ยมประจำฤดูกาลในยูฟ่าแชมเปียนส์ลีก: 2017–18- ทีมแฟนตาซีฟุตบอลโลก: 2018- ดรีมทีมฟุตบอลโลก: 2018- ทีมยอดเยี่ยมของโลกโดยสหพันธ์ประวัติศาสตร์และสถิติฟุตบอลระหว่างประเทศ: 2018
เครื่องราชอิสริยาภรณ์- เครื่องอิสริยาภรณ์เลฌียงดอเนอร์: 2018

**อ้างอิง**

**แหล่งข้อมูลอื่น**
  Profile at the Manchester United F.C. website
หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นโกโม 1907
หมวดหมู่:บุคคลที่เกิดในปี พ.ศ. 2536
หมวดหมู่:ผู้เล่นในลาลิกา
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่าเนชันส์ลีก
หมวดหมู่:บุคคลจากลีล